CELEX: 32013D0175
Language: bg
Date: 2013-04-08 00:00:00
Title: 2013/175/ЕС: Решение за изпълнение на Комисията от 8 април 2013 година относно финансовото участие на Съюза в програма за контрол на организми, вредни за растенията и растителните продукти, във френските отвъдморски департаменти за 2013 г. съгласно Регламент (ЕО) № 247/2006 на Съвета (нотифицирано под номер C(2013) 1934)

10.4.2013   
            
            
               BG
            
            
               Официален вестник на Европейския съюз
            
            
               L 101/48
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 8 април 2013 година
   относно финансовото участие на Съюза в програма за контрол на организми, вредни за растенията и растителните продукти, във френските отвъдморски департаменти за 2013 г. съгласно Регламент (ЕО) № 247/2006 на Съвета
   (нотифицирано под номер C(2013) 1934)
   (само текстът на френски език е автентичен)
   (2013/175/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 247/2006 на Съвета от 30 януари 2006 г. за определяне на специфични мерки за селското стопанство в най-отдалечените райони на Съюза (1), и по-специално член 17, параграф 3, първа алинея, първо изречение от него,
   като има предвид, че:
   
               (1)
            
            
               На 12 ноември 2012 г. френските власти представиха на Комисията програма за 2013 г., в която се предвиждат фитосанитарни мерки във френските отвъдморски департаменти. В тази програма се определят целите, които следва да бъдат постигнати, очакваните отчетни резултати, мерките, които следва да се предприемат, тяхната продължителност и стойност с оглед на евентуално финансово участие на Съюза.
            
         
               (2)
            
            
               Мерките, предвидени по посочената програма, отговарят на изискванията в Решение 2007/609/ЕО на Комисията от 10 септември 2007 г. относно определението за мерки, отговарящи на условията за финансиране от Общността по програмите за контрол на организми, вредни за растенията и растителните продукти, във френските отвъдморски департаменти, на Азорските острови и на Мадейра (2).
            
         
               (3)
            
            
               Мерките, предвидени в програмата, бяха оценени от Комисията и обсъдени от Постоянния фитосанитарен комитет на 22—23 ноември 2012 г. На 15 февруари 2013 г. беше представена преразгледана финансова таблица. Поради това Комисията счита, че програмата и нейните цели отговарят на изискванията на член 17, параграф 1 от Регламент (ЕО) № 247/2006.
            
         
               (4)
            
            
               В съответствие с член 17, параграф 3 от Регламент (ЕО) № 247/2006 следва да се определи подходящ максимален размер на финансовото участие на Съюза, като плащанията следва да се извършат въз основа на представената от Франция документация.
            
         
               (5)
            
            
               В съответствие с член 3, параграф 2, буква а) от Регламент (ЕО) № 1290/2005 на Съвета от 21 юни 2005 г. относно финансирането на Общата селскостопанска политика (3) финансовото участие на Съюза за фитосанитарните мерки следва да бъде финансирано от Европейския фонд за гарантиране на земеделието. За целите на финансовия контрол на посочените мерки се прилагат членове 9, 36 и 37 от посочения регламент.
            
         
               (6)
            
            
               В съответствие с член 75 от Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (4), и член 90, параграф 1 от Регламент (ЕО, Евратом) № 2342/2002 на Комисията от 23 декември 2002 г. относно определянето на подробни правила за прилагането на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (5), поемането на разходите от бюджета на Съюза се предхожда от решение за финансиране, прието от институцията или органите, на които са делегирани правомощия, което съдържа основните елементи на налагащото извършване на разходи действие.
            
         
               (7)
            
            
               Представената от френските власти програма на 12 ноември 2012 г. и предвидените мерки се отнасят до календарната 2013 г. В член 112 от Регламент (ЕО, Евратом) № 1605/2002 се предвижда, че отпускането на безвъзмездна помощ за вече започнала дейност е възможно само когато заявителят може да обоснове необходимостта от започване на дейността преди подписване на споразумението. Франция обоснова необходимостта от започване на тази програма от началото на 2013 г., което позволява подходящо финансиране и започване на изпълнението на тези мерки преди отпускането на финансово участие с настоящото решение.
            
         
               (8)
            
            
               Настоящото решение представлява решение за финансиране по смисъла на член 75 от Регламент (ЕО, Евратом) № 1605/2002 за максималните разрешени суми за разходи, предвидени в искането за съфинансиране, както е определено в представената от Франция програма.
            
         
               (9)
            
            
               Мерките, предвидени в настоящото решение, са в съответствие със становището на Постоянния фитосанитарен комитет,
            
         ПРИЕ НАСТОЯЩОТО РЕШЕНИЕ:
   Член 1
   Отпуска се финансово участие на Съюза за Франция за изпълнение на официалната програма за контрол на организми, вредни за растенията и растителните продукти, във френските отвъдморски департаменти за 2013 г., както е определено в част А от приложението.
   Посоченото финансово участие се ограничава до максимум 60 % от общите допустими разходи, както е определено в част Б от приложението, с максимален размер 219 000 EUR (без ДДС).
   Член 2
   1.   Аванс от 100 000 EUR се изплаща в рамките на 60 дни след получаване на искане за плащане от Франция.
   2.   Остатъкът от финансовото участие на Съюза се изплаща, при условие че най-късно до 15 март 2014 г. на Комисията бъде представен в електронен вид окончателен доклад за изпълнението на програмата и същият доклад бъде одобрен от Комисията.
   Докладът съдържа най-малко следното:
   
               а)
            
            
               кратка техническа оценка на цялата програма, включително на степента на осъществяване на физическите и качествените цели. Оценката прави връзка между целите, залегнали в първоначалната представена от Франция програма, и постигнатите резултати, изразени като очаквани отчетни резултати и етапи на извършване на работата. Тя обяснява постигнатия напредък и оценява непосредственото фитосанитарно и икономическо въздействие на постигнатите мерки; както и
            
         
               б)
            
            
               финансов отчет за разходите, посочващ направените разходи за периода от 1 януари 2013 г. до 31 декември 2013 г., разбити по подпрограми и по мерки. Отчетът е придружен от доказателство или удостоверяване на плащането на разходите чрез съответните документи, например фактури или квитанции.
            
         3.   По отношение на примерната разбивка на бюджета, представена в част Б от приложението, Франция може да коригира средствата между различните мерки в една и съща подпрограма в рамките на 15 % от финансовото участие на Съюза в тази подпрограма, при условие че общият размер на допустимите разходи, предвидени в програмата, не е надхвърлен и следователно главните цели на програмата не са изложени на риск.
   Франция уведомява Комисията за всякакви направени корекции.
   Член 3
   Настоящото решение се прилага от 1 януари 2013 г.
   Член 4
   Адресат на настоящото решение е Френската република.
   
      Съставено в Брюксел на 8 април 2013 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 42, 14.2.2006 г., стр. 1.
   
      (2)  ОВ L 242, 15.9.2007 г., стр. 20.
   
      (3)  ОВ L 209, 11.8.2005 г., стр. 1.
   
      (4)  ОВ L 248, 16.9.2002 г., стр. 1
   
   
      (5)  ОВ L 357, 31.12.2002 г., стр. 1.
   
      ПРИЛОЖЕНИЕ
      
         ПРОГРАМА И ПРИМЕРНА РАЗБИВКА НА БЮДЖЕТА ЗА 2013 Г.
      
      ЧАСТ A
      
         Програма
      
      Програмата се състои от две подпрограми:
      
                  1)
               
               
                  Подпрограма в рамките на отвъдморските департаменти:
                  
                              1.
                           
                           
                              Мярка 1.1: инструмент за приоритизиране на карантинни вредители и болести за отвъдморските департаменти с цел подреждане на вредните организми и съответните методи за откриването им.
                           
                        
                              2.
                           
                           
                              Мярка 1.2: разработване на иновативни методи за откриване на Xanthomonas axonopodis pv.alii, Xanthomonas citri pv. citri и бегомовируси по зеленчуците от семейство Solanaceae.
                           
                        
                              3.
                           
                           
                              Мярка 1.3: адаптиране и валидиране на методите за откриване на вредни организми по цитрусовите растения (Candidatus Liberibacter asiaticus, C.L. africanus и C.L. americanus, вирус Citrus tristeza, Citrus variegated chlorosis, вирус Citrus mosaic, вирус Citrus psorosis и вирус Citrus tatter leaf и сродните му вируси).
                           
                        
            
                  2)
               
               
                  Подпрограма за департамент Мартиника:
                  Мярка: създаване, управление и фитосанитарно наблюдение на мрежа от агроекологични ферми.
               
            ЧАСТ Б
      
         Примерна разбивка на бюджета (в евро) с означение на различните очаквани отчетни резултати
      
      
                  Подпрограми
               
               
                  Отчетни резултати (S: предоставяне на услуги, R: изследователска или проучвателна работа)
               
               
                  Допустими разходи
               
               
                  Национално финансово участие (40 %)
               
               
                  Максимално финансово участие на Съюза (60 %)
               
            
                  
                     Подпрограма в рамките на отвъдморските департаменти
                  
               
               
                   
               
            
                  Мярка 1
               
               
                  Инструмент за приоритизиране на карантинни вредители и болести за отвъдморските департаменти (S)
               
               
                  62 000
               
               
                  24 800
               
               
                  37 200
               
            
                  Мярка 2
               
               
                  Иновативни методи за откриване на вредни организми (R)
               
               
                  120 000
               
               
                  48 000
               
               
                  72 000
               
            
                  Мярка 3
               
               
                  Методи за откриване на вредни организми по цитрусовите растения (R)
               
               
                  97 000
               
               
                  38 800
               
               
                  58 200
               
            
                  Междинна сума
               
               
                   
               
               
                  279 000
               
               
                  111 600
               
               
                  167 400
               
            
                  
                     Мартиника
                  
               
               
                   
               
            
                  Мярка
               
               
                  Мрежа от агроекологични ферми (S)
               
               
                  86 000
               
               
                  34 400
               
               
                  51 600
               
            
                  Междинна сума
               
               
                   
               
               
                  86 000
               
               
                  34 400
               
               
                  51 600
               
            
                  Общо
               
               
                   
               
               
                  365 000
               
               
                  146 000
               
               
                  219 000